cyanic-selkie/wikianc huggingface dataset:
అమ్మో బొమ్మ
కథాంశం
పోస్ట్ మార్టం నివేదికలు ఆధారంగా రాంబాబు యొక్క అమాయకత్వాన్ని నిరూపించబడటంతొ అతన్ని విడుదల చేస్తారు. గంగారం హైదరాబాదు చెరుకున్న తరువాత మలబార్ బాబాను కలిసి తోలుబొమ్మ నుండి ఒక మృత మానవ శరీరానికి ఎలా బదిలీ చేయాలనే దాని గురించి అతనిని అడుగుతాడు, బాబా అతనికి మరింత జ్ఞానం ఇవ్వడానికి అంగీకరించలేదు, కానీ గంగారం అతనిని బెదిరిస్తాడు, అతనితొ చెప్పిస్తాడు. అతను తన పేరు చెప్పి, రాంబాబు అని చెప్పిన మొదటి వ్యక్తి యొక్క శరీరమును మరల పొందాడు. గంగరం రాంబాబు శరీరాన్ని పొందేలా ఎల్లారుకు తిరిగి వెళతాడు, అక్కడ జైలు నుంచి తప్పించుకున్న సేవకుడు దేవ (జీవా) కలుసుకుంటాడు. మహేష్ ఇంతలో, మాల్బర్ బాబా యొక్క గుహలో ఎక్కడున్నాడో చూస్తాడు, అతన్ని సమీపిస్తాడు,, పట్టిన బొమ్మ గురించి నిజం తెలుసుకుంటాడు. బొమ్మను చంపడానికి ఏకైక మార్గం అతని కనుబొమ్మల మధ్య అతనిని షూట్ చేయడమేనని బాబా చెప్తాడు. రాంబాబును కాపాడటానికి మహేష్ ఎల్లోర్ కు తిరిగి వచ్చాడు. అదే సమయంలో, గంగరం రాంబాబు శరీరాన్ని పొందటానికి ప్రయత్నిస్తాడు.
చివరి నిమిషంలో, మహేష్ రాంబాబు ఇంటికి చేరుకుంటాడు, అతని తుపాకీతో గంగరాన్ని కనుబొమ్మల మధ్య కాల్చి చంపాడు, గంగారామ్ యొక్క ఆత్మ చివరకు బయటపడింది. ఈ చిత్రం చివరగా, రాంబాబు, మహేష్ వివాహాలతో ముగుస్తుంది.
సౌండ్ ట్రాక్
ఈ చిత్రంలోని పాటలను కులశేఖర్ రాయగా, షాణ్ముక్ సంగీతం అందించారు. పాటలు మ్యూజిక్ కంపెనీలో విడుదలయిన సంగీతం.
ద్రుపదుడు
విద్యాభ్యాస సమయంలో ద్రోణుడు అతడికి సహాధ్యాయి, మంచి మిత్రుడు. తమ మైత్రిని పురస్కరించుకుని, తన సకల సంపదలను పంచుకుంటాను అని ద్రోణునికి మాట ఇచ్చాడు. ద్రుపదుడు రాజ్యాధికారానికి వచ్చాక ద్రోణుడు అతనిని కలసి, చిన్నప్పుడు ఇచ్చిన మాట గుర్తు చేసి సహాయం చేయమన్నాడు. ద్రుపదుడు అతడిని గుర్తించనట్లుగా నటించి, అవమానించి పంపివేసాడు. ఆ సంఘటనతో ద్రోణుడు ద్రుపదునిపై కోపం వహించి ఉన్నాడు. తరువాత ద్రోణుడు హస్తినాపురం సందర్శించి కౌరవ పాండవులకు గురువుగా నియమితుడయ్యాడు. విద్యాభ్యాసం పూర్తయిన తరువాత గురుదక్షిణగా ద్రుపదుని బంధించి తెమ్మని తన శిష్యులను అడిగాడు. అర్జునుడు ద్రుపదుని బంధించి తెచ్చి ద్రోణునికి సమర్పించాడు. ద్రోణుడు అతడిని అవమానించి, రాజసభలో ద్రుపదుడు తనకు చేసిన అవమానానికి ప్రతీకారం తీర్చుకున్నాడు.
భీష్ముని చేతిలో భంగపడిన అంబ, శిఖండిగా ద్రుపదునికి జన్మించింది. ద్రుపదుడు ద్రోణుడు తనకు చేసిన అవమానానికి ప్రతీకారం తీర్చుకొనేందుకు యాగం చేసాడు. ఆ యాగ ఫలంగా ద్రౌపది, దృష్టద్యుమ్నులను సంతానంగా పొందాడు.
కురుక్షేత్ర సంగ్రామంలో ద్రోణుడు ద్రుపదుని చంపాడు. ఆ యుద్ధంలోనే దృష్టద్యుమ్నుడు ద్రోణుని వధించాడు.
మూలాలు
వర్గం:మహాభారతం వర్గం:పురాణ పాత్రలు
లింగరాజుపాలెం
లింగరాజుపాలెం, అనకాపల్లి జిల్లా, యస్.రాయవరం మండలానికి చెందిన గ్రామం. .
ఇది మండల కేంద్రమైన ఎస్.రాయవరం నుండి 2 కి. మీ. దూరం లోను, సమీప పట్టణమైన తుని నుండి 34 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 699 ఇళ్లతో, 2412 జనాభాతో 539 హెక్టార్లలో విస్తరించి ఉంది. గ్రామంలో మగవారి సంఖ్య 1168, ఆడవారి సంఖ్య 1244. షెడ్యూల్డ్ కులాల సంఖ్య 613 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 586489. పిన్ కోడ్: 531060.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విశేషాలు
లింగరాజుపాలెంని విశాఖ జిల్లా కోనసీమ అనవచ్చు. కొబ్బరి తోటలతో ఇది చూడ చక్కని గ్రామం. కృష్ణ వంశీ 2004లో తీసిన శ్రీఆంజనేయం సినిమా ఈ గ్రామంలో కొంత భాగం చిత్రీకరించారు. 2016 లో నీరాజనం అనే ప్రేమ కథా చిత్రం తీసారు.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి ఎస్.రాయవరంలో ఉంది.సమీప జూనియర్ కళాశాల ఎస్.రాయవరంలోను, ప్రభుత్వ ఆర్ట్స్ / సైన్స్ డిగ్రీ కళాశాల యలమంచిలిలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ నర్సీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల చినగుమ్మలూరులోను, అనియత విద్యా కేంద్రం తునిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
లింగరాజుపాలెంలో ఉన్న ఒకప్రాథమిక ఆరోగ్య కేంద్రంలో ఒక డాక్టరు, నలుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
సమాచార, రవాణా సౌకర్యాలు
లింగరాజుపాలెంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. గ్రంథాలయం గ్రామం నుండి 5 కి.మీ.లోపు దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
లింగరాజుపాలెంలో భూ వినియోగం కింది విధంగా ఉంది:
నీటిపారుదల సౌకర్యాలు
లింగరాజుపాలెంలో వ్యవసాయానికి నీటి సరఫరా కింది వనరుల ద్వారా జరుగుతోంది.
శ్రీ రాజ బంగారు తల్లి ఆలయం
గ్రామంలో ప్రసిద్ధి చెందిన శ్రీ రాజ బంగారు తల్లి అమ్మవారు కొలువై ఉన్నారు. అమ్మవారు శాంత స్వరూపిణిగా కొలువుతీరి ఉన్నారు. పూర్వం అమ్మవారి ఆలయం పచ్చని పొలాలులో ఊరికి దూరంగా ఉండేది. గ్రామ ప్రజలు సహాయ సహకారాలతో ఆలయమును గ్రామానికి దగ్గరగా నిర్మించారు. ఈ అమ్మవారు ఆలయం గ్రామానికి దక్షిణంగా ఉంది. అమ్మవారి ‌‌ఉత్సవం ప్రతి సంవత్సరం జేష్ఠ మాసంలో అనగా మే నెలలో అత్యంత వైభవంగా జరుపుతారు. అమ్మవారికి గురు వారం ప్రతీతి. ఆ రోజున అమ్మవారు పూజలు అందుకొంటారు.
త్రిశిర
త్రిశిర (మూడు తలలు కలిగినవాడు) అనేది రామాయణ ఇతిహాసంలో ఒక పాత్ర, రాక్షసుడు. లంక రాజు రావణుని కుమారుడు.
జననం
రావణుడు అతని రెండవ భార్య ధాన్యమాలిని కి జన్మించాడు. ధ్యానమాలిని గురించిన ఖచ్చితమైన వివరాలు లేవు. కానీ కొన్ని కథలలో ధ్యానమాలిని మాయాసురుని కుమార్తెగా, మండోదరి సోదరిగా ప్రస్తావించబడింది. ఇతని సోదరులు అతికాయుడు, నరాంతక, దేవాంతక.
రామాయణంలో
రామాయణ యుద్ధంలో త్రిశిర పాల్గొని హనుమంతుని పై అనేక బాణాలు వేశాడని రామాయణం చెబుతుంది. ఈ సందర్భంగా హనుమంతుడు బాణాలు తన శరీరంపై కురిసిన పువ్వుల వంటిదని చెప్పాడు. ఆ తరువాత జరిగిన ద్వంద్వ యుద్ధం హనుమంతుడి చేతిలో త్రిశిర చంపబడ్డాడు.
మూలాలు
వర్గం:పురాణ పాత్రలు వర్గం:రామాయణంలోని పాత్రలు
ఫిట్టింగ్ మాస్టర్
ఫిట్టింగ్ మాస్టర్ ఇ. వి. వి. సత్యనారాయణ దర్శకత్వంలో 2009 లో విడుదలైన చిత్రం. ఇందులో అల్లరి నరేష్, మదాలస శర్మ ముఖ్య పాత్రల్లో నటించారు. జనవరి 14, 2009 లో విడుదలైన చిత్రం మిశ్రమ స్పందనలు అందుకుంది. బాక్సాఫీసు వద్ద సగటు చిత్రంగా నిలిచింది.
కథ
సంపత్ అలియాస్ ఫిటింగ్ మాస్టర్ ఒక వ్యాయామ శిక్షకుడు. సంపత్ ఒకసారి మేఘన అనే ఒక అమ్మాయిని ఒక ప్రమాదం నుండి రక్షిస్తాడు. మేఘన అతనితో ప్రేమలో పడుతుంది కానీ సంపత్ మాత్రం తను ఆమెను పెళ్ళి చేసుకోలేననీ, చేసుకున్నా సంతోషంగా ఉంచలేనని చెప్పి ఆమె ప్రేమను తిరస్కరిస్తాడు. ఆమె సంపత్ ను పెళ్ళికి ఒప్పించడానికి దుబాయ్ లో ఉన్న తన అన్నకు ఫోన్ చేసి రమ్మంటుంది. కానీ అతను వచ్చేదారిలో హత్యకు గురవుతాడు. ఒక పోలీస్ అధికారి ఈ కేసును విచారిస్తుంటాడు. తర్వాత ఆమె సంపత్ తన సోదరుని హత మార్చాడని అనుమానిస్తుంది. అది నిజమేనని సంపత్ నిర్ధారించి తన అన్న నిజ స్వరూపాన్ని ఆమెకి తెలియజేస్తాడు. మేఘన అన్న, అతని స్నేహితులు మరో ఇద్దరు కలిసి సంపత్ చెల్లెలి వ్యక్తిగత వీడియోలని ఇంటర్నెట్ లో పెడతారు. అంతకు ముందే ఈ ముగ్గుర్లో ఒకడు సంపత్ చెల్లెల్ని ప్రేమించి లేచిపోయి పెళ్ళిచేసుకుని ఉంటాడు. సంపత్ తల్లి గుండెపోటుతో మరణిస్తుంది. కొన్ని రోజుల తర్వాత సంపత్ చెల్లెలి భర్త స్నేహితులు ఆమె మొదటి రాత్రి వీడియోలని చూపించి ఆమెను మానభంగం చేస్తారు. ఆమె భర్తకు చెప్పగా అతను తేలిగ్గా తీసుకుంటాడు. దాంతో ఆమె ఆత్మహత్య చేసుకుంటుంది. ఇవన్నీ చూసిన సంపత్ తన కుటుంబం నాశనం చేసినవారిమీద ప్రతీకారం తీర్చుకోవాలనుకుంటాడు. అందుకే పథకం ప్రకారం మేఘనను ప్రేమించినట్లు నటించి ఆమె అన్నను దుబాయ్ నుంచి రప్పించి చంపేస్తాడు.మిగతా ఇద్దరు స్నేహితులను కూడా అలాగే చంపేస్తాడు సంపత్. మేఘన మాత్రం అతన్ని పెళ్ళి చేసుకోవాలని కోరుకుంటుంది. కానీ సంపత్ మాత్రం కొడుకుని చంపిన హంతకుని ఎవరూ అల్లునిగా అంగీకరించరనీ, తల్లిదండ్రుల మాట విని వాళ్ళు చెప్పిన సంబంధం చేసుకోమని చెప్పి బయటకు వచ్చేస్తాడు. thumb|అల్లరి నరేష్
మూలాలు
వర్గం:చంద్రమోహన్ నటించిన సినిమాలు వర్గం:2009 తెలుగు సినిమాలు వర్గం:సుధ నటించిన సినిమాలు
ధ్యానలింగ యోగాలయము
ధ్యాన లింగ టెంపుల్ 1994 సంవత్సరం లో వేల్లియన్ గిరి లో సద్గురు స్థాపించారు. అదే సంవత్సరం లో ఈ టెంపుల్ సద్గురు చే మొట్ట సారిగా ధ్యానలింగ అనే భావన మొదటి ప్రోగ్రాం గా చర్చించబడింది. 1996 లో ధ్యాన లింగ టెంపుల్ వద్ద లింగం ప్రతిష్టించారు. 1999 వరకూ ఈ టెంపుల్ సద్గురు శిష్యులకు మాత్రమే ప్రవేశ అనుమతి వుండేది. 1999 నవంబర్ 23 నుండి ఈ టెంపుల్ ప్రవేశాన్ని పబ్లిక్ కు అనుమతించారు.తమ జీవితాలలో ఒత్తిడి, ఆందోళన తగ్గించు కోవాలనుకునే వారి లో ఈ టెంపుల్ ప్రాముఖ్యత పొందింది. ప్రశాంత ధ్యానానికి ఈ టెంపుల్ కు అనేక మంది వస్తారు. ఈ టెంపుల్ లోకి అన్ని మతాల వారికి ప్రవేశం కలదు.లయకారుని సన్నిధిలో జాగరణ ఈషా యోగా కేంద్రంలో ముక్కంటి రాత్రి గడపటం, అందునా సద్గురు సన్నిధిలో మహా అదృష్టంగా భావించాలి. శివరాత్రికి వారం రోజుల ముందు నుంచే వెళ్లయాంగిరి పర్వత శ్రేణులకు భక్తులు తండోపతండాలుగా తరలివస్తుంటారు. తమిళనాడులోని కోయంబత్తూరు సమీ పంలోని ఈషాయోగా కేంద్రంలో అలర్‌ మల్‌ వల్లి భరతనాట్యం, పండిట్‌ చన్నూ లాల్‌ మిశ్రా హిందూస్థానీ ఓకల్‌, శుభా ముడ్గల్‌, రవి కిరణ్‌, తరుణ్‌ భట్టాచార్య సంతూర్‌, ఎల్‌. సుబ్రహ్మణ్యం వాయి లిన్‌, నైవేలీ సంతాన గోపాలన్‌ ఓకల్‌, అవ్జూద్‌ ఆలీఖాన్‌ సంతూర్‌లతో సంగీత రసికులను అలరిస్తారు. సద్గురు జగ్గీవాసు దవ్‌ పర్యవేక్షణలో ఫిబ్రవరి 18 వరకూ మహాభారత్‌ నాటక ప్రదర్శన వుంటుంది. మహాశివరాత్రినాడు పంచభూత ఆరాధన, ధ్యానలింగ ఆలయంలో గురు పూజ, లింగభైరవికి ప్రత్యేక అభిషేకాలు వుంటాయి. అంతేకా ఆ రోజు ధ్రుపద్‌ కళాకారుడు ఉస్తాద్‌ వసిఫుద్దీన్‌ దాగర్‌, హరిహరన్‌, వెస్లీ లెవీస్‌తో (కలోనియల్‌ కజిన్స్‌)తో ఫ్యూజన్‌ మ్యూజిక్‌ పాప్‌, సూఫీ జానపద ఓకలిస్ట్‌ కైలాష్‌ ఖేర్‌ గానా లాపనతో భక్తులను పారవశ్యంలో ముం చెత్తుతారు.
ధ్యాన లింగం- ఇక్కడ ధ్యానలింగం 13 అడుగుల తొమ్మిది అంగుళాలు వుం టుంది. సద్గురు 19 99లో ఈ పాదరస లిం గానికి ప్రాణ ప్రతిష్ట చేశారు. ఈ మధ్య కాలంలో ఇటువంటి అతిపెద్ద పాదరసలిం గాన్ని ఎవ రూ ఆవిష్క రించలేదు. ఇక్కడ ధ్యానం చేసు కోవటానికి అనేక దేశ, విదేశాల నుండి భక్తులు తరలివ స్తారు. కొద్ది సేపు ఇక్కడ ధ్యానం ఆచరిస్తేచాలు దివ్యానుభూతి లభిస్తుంది.
ఆ దివ్య సన్నిధికి మార్గం- ఈశా యోగా కేంద్రం తమిళనాడులోని కోయంబ త్తూర్‌కు సమీపంలో 30 కిలోమీటర్ల దూరంలో వెళ్లయాంగిరి సానువుల్లో వుంది. ఇక్కడ వసతి సౌకర్యాల కోసం ముందే సంప్రదించాలి. వివరములకు పశఠశఠుశసశషఠసఅఠశౌుషndశ షుn.ుసగ, 09884366340, 0978 9097995 లలో సంప్రదించగలరు. అక్కడ శివరాత్రి సందం ్భంగా ప్రత్యేక ప్యాకేజీల కోసం ముందే భక్తులు ఏర్పాట్లు చేసుకోవడం మంచింది.
తీర్థకుండ్‌ వెళ్లయాంగిరిలో ఆదియోగి ఆలయం, తీర్థకుండ్‌ పనులు శరవేగంగా జరుగుచు న్నాయి. తీర్థకుండ్‌ నిర్మాణానికి 50 టన్నుల బ్లాకులను, 50 టన్నుల ఇటు కలను వాడుచున్నారు. దేశంలో మరెక్క డాలేని విధంగా నిర్మాణం సాగుతుంది. సద్గురు, ఇక్కడ నిర్మాణాలకు కాంక్రీట్‌ ఉపయోగించరు. ఈషాయోగ సాధకుడు సిక్కిమ్‌లో హైడ్రో ఎలక్ట్రిక్‌ ప్రాజెక్ట్‌ నిర్మాణం చేపట్టారు. టన్నల్స్‌32 కిలోమీటర్ల వరకు ఉంటాయి. అక్కడ పవర్‌ హౌస్‌లో భైరవికి నెలకొల్పారు. హైదరాబాద్‌లో ఈషా క్రియా వారోత్సవాలు- నవంబర్‌లో సద్గురురాక సందర్భాన ఈషా క్రియాయోగ తరగతు లలో 400 మంది పాల్గొన్నవారు. కార్పొ రేట్‌ కార్యాలయాలు, పార్క్‌లు, దేవాల యాలు, ఎయిర్‌ పోర్ట్‌ తదితర ప్రముఖ కేంద్రాలలో డివిడిలు పంపిణీ జరిగింది. ఈషా క్రియావెబ్‌ గ్రూప్‌ ద్వారా, మెయిల్‌, అపిడేట్స్‌ కార్యకర్తలకు పంపిం చారు. ఓ కంపెనీ అధినేత తన 70 ఎక రాల స్థలంలో 300 మందికి క్రియా శిక్ష ణకు రావడం ముదావహం. జిఎమ్‌ ఆర్‌, అపోలో హాస్పిటల్స్‌, భెల్‌, బిపిసి ఎల్‌, క్రాస్‌ వర్డ్‌, హెల్త్‌ అండ్‌ గ్లో తదితర సంస్థలు ఈషాయోగా నిర్వహణకు ముందుకు వచ్చాయి.
ఆదియోగి ఆలయం- ఆధ్యాత్మిక భావ జాల వ్యాప్తికి 82,000 చదరపుగజాల స్థలంలో ఆదియోగి ఆలయానికి డిసెంబర్‌ 23న అంకురార్పణ జరిగింది. వ్యక్తిగతంగా సాధనలో అంతర్‌ యాత్రకు ఈ ఆల యం ఉపకరిస్తుంది.
ఈషా ఆరోగ్య- సనాతనం, నిత్యనూతనానికి ప్రతీకగా, సుశ్రుత, చరక సిద్ధవైద్యులను ఆదర్శంగా తీసుకొని ఈషా ఆరోగ్య కేం ద్రాన్ని తమిళనాడులోని సేలంలో నిర్వహిస్తున్నారు. ఒకే ప్రాంగ ణంలో అల్లోపతి, సిద్ధ, ఆయుర్వేద, నేచురోపతి విధానాల ద్వారా చికిత్స చేస్తారు. మున్ముందు ఆయుర్‌ రసాయన, ఆయుర్‌ సంపూర్ణ, యోగ మార్గ, ఈషా రెజువనేషన్‌ కేంద్రాలను ప్రారంభిస్తారు. దేశంలో వివిధ ప్రాంతాలలో వీటిని నిర్వహించే యోచనలో వున్నారు. అవినీతికి వ్యతిరేకంగా- సద్గురు జగ్గీవాసుదేవ్‌ ప్రముఖ సామాజిక కార్యకర్త అన్నాహజరేను ఆగస్టు 22, 2011న ఢిల్లిdలోని రామ్‌లీలా మైదానంలో కలిసి వారికి అవినీతి వ్యతిరేక ఉద్యమంలో సహకారం అందజేశారు. కోయంబత్తూర్‌లో అవి నీతి వ్యతిరేక ఉద్యమాన్ని నిర్వహించారు. దేశభక్తిపాటలు, ప్రముఖ కేరళ యుద్ధ క్రీడ కళరిపాయట్టు ప్రముఖ ఆకర్షణగా నిలిచాయి. సద్గురు ఏమంటారంటే, ''అవినీతి జాతికే ఓ చీడ పురుగు. అన్నా ఉద్యమం భారతీయుల హృదయాలను తట్టిలే పింది. చిత్రమేమంటే ప్రభుత్వం అవినీతిపరులను శిక్షించే బదు లు, అవినీతి వ్యతిరేక ఉద్యమాలను అణచివేయ చూస్తుంది. ఈ ఉద్యమంతో అవినీతి ఒక్కపాటున అంతరించదు. అయితే అవి నీతి జీవన స్రవంతిలో ఓ భాగమనే దానికి దూరంగా వుంటా రు. అన్నా ఉద్యమానికి రాజకీయ రంగు పులమకూడదు. అవి నీతిని అంతమొందించటానికి కఠిన చట్టాలు అవసరం. అవినీతి మహా ఘోరం అంటూ ఓ ముద్ర పడేస్తేనే సరిపోదు. ప్రజాస్వామ్య విలువల పరిరక్షణలో భాగంగా అవినీతిని అంత మొందించాలి. ప్రజాస్వామ్యం అంటే ఐదు సంవత్సరాలకు జరిగే ఎన్నికలలో ఓటు హక్కు వినియోగించుకోవడమే కాదు. అవినీతి వ్యతిరేక ఉద్యమాల్లో పాల్గొనాలి. ప్రజలకు బంద్‌లు, హర్తాళ్లు నిర్వహించి జీవనాన్ని స్థంభించడం తెలుసు. అవినీతి వ్యతిరేక ఉద్యమంలో పాలు పంచుకొని దేశాన్ని సక్రమంగా నడపటం తెలుసుకోవాలి.''
లింగభైరవి- సద్గురు, లింగభైరవి యంత్ర లేక లింగ భైరవి అవిఘ్నయంత్రములను నవంబర్‌ 23న కేంద్రంలో ఆవిష్కరిం చారు. ఎవరైతే విశ్వాసంతో, అనన్యభక్తితో లింగ భైరవి యం త్రాన్ని ఆరాధిస్తారో వారికి భైరవీమాత అను గ్రహం తప్పక లభిస్తుంది. వారు అపజయం, మరణం, బీదరికం నుండి సంరక్షింప బడతారు. ఆ దివ్యమాత అనుగ్రహాన్ని పొందటానికి నిశ్చల భక్తితో ఆరాధించాలి.
హఠయోగ- ఈ యోగను మూడు రోజులు నేర్పుతారు. సూర్య నమస్కారాలు దీనిలో ఓ భాగం, కొన్ని ఆసనా లను నేర్పుతారు. శారీరక, మానసిక వికాసానికి తోడ్పడతాయి. భావ స్పందన- ఆధ్యా త్మిక ఉన్నత స్థానాని కి ఈ కార్యక్రమం ఉపకరి స్తుంది. అమి తానం దం, కారుణ్యం వంటి సద్గు ణాలను అలవరచు కుంటారు.
శూన్య యోగం- ఇన్నర్‌ ఇంజనీరింగ్‌ చేసిన వారికి శూన్య యోగ పద్ధతు లను నేర్పు తారు. శక్తి చలన క్రియలు, ప్రాణాయా మం ద్వారా మరింత 'ఎనర్జీ' పొందుతారు. సంయమ - ఈయోగ క్రియను ఏడు రోజులపాటు నిర్వహిస్తారు. మౌనంతో, ఎన్నోగం టలు ధ్యానంలో గడపాలి. కేవలం సీనియ ర్స్‌కే 'సంయమ'ను నేర్పుతారు. సద్గురు పర్యవేక్షణలో శిక్షణ వుంటుంది. ఈషాయోగ సారధ్యంలో గ్రామీణాభివృద్ధి, పర్యావరణ పరిరక్షణ ఈషా విద్య, ఈషాహోమ్‌ స్కూల్‌, ఈషా క్రాఫ్ట్‌, ఈషా పబ్లికేషన్స్‌ నిర్వహిస్తున్నారు. సద్గురు పర్యవేక్షణలో కొన్నివేల మంది యువకులు ఆధ్యాత్మిక వికాసానికి కృషి చేస్తున్నారు. - దండు కృష్ణవర్మ
ప్రేమ మందిరం
ప్రేమ మందిరం 1981 లో విడుదలైన చిత్రం. సురేష్ ప్రొడక్షన్స్ పతాకంపై, దాసరి నారాయణరావు దర్శకత్వంలో రామానాయుడు ఈ సినిమాను నిర్మించాడు. కె.వి.మహదేవన్ సంగీతం అందించాడు అక్కినేని నాగేశ్వరరావు, జయప్రద, గుమ్మడి ముఖ్య తారాగణం.
కథ
స్వాతంత్ర్య పూర్వ కాలంలో, జమీందారు భూపతి రాజా (గుమ్మడి) కనుసన్నలలో నడీచే ఓ జమీందారీలోఈ చిత్రం ప్రారంభమవుతుంది. అతడికి ఇద్దరు కుమారులు - సర్వరాయుడు (అక్కినేని నాగేశ్వరరావు), విక్రమ్ (జగ్గయ్య). సర్వరాయుడు తండ్రి మాట జవదాటడు. జమీందారు మొండి పట్టుదలగల, కర్కశమైన వ్యక్తి. కుల, కుటుంబ ప్రతిష్ఠకు కట్టుబడి ఉంటాడు. ఈ మొండితనం వల్లనే ఒక పేద అమ్మాయిని (గీత) ప్రేమించినందుకు స్వంత కుమారుడు విక్రమ్‌ను వధించాడు కూడా. ప్రస్తుతం, జమీందారు తన మనవడు చిన్నబాబు (మళ్ళీ అక్కినేని నాగేశ్వరరావు) ను ప్యాలెస్‌లో బంధించి, ఆ సరిహద్దుల్లోనే అతణ్ణి చదివిస్తాడు. విసుగు చెందిన చిన్నబాబు బయటి ప్రపంచాన్ని చూసేందుకు తప్పించుకుంటాడు. ఈ సంగతి తెలిసిన సర్వరాయుడు, అసలు సంగతిని జమీందారుకు చెప్పకుండా దాచిపెట్టి, తన కొడుకును వెతుక్కుంటూ బయలుదేరుతాడు. దురదృష్టవశాత్తు, చిన్నబాబు ఒక వేశ్య ఇంట్లో దిగుతాడు. అక్కడ అతనికి మధుర రంజని (జయప్రద) అనే అందమైన అమ్మాయి పరిచయ మౌతుంది. ఆమె గొప్ప సంస్కారం గల స్త్రీ. వారు ప్రేమలో పడతారు. అది తెలుసుకున్న సర్వరాయుడు తన కొడుకును తిరిగి తీసుకు వెళ్తాడూ గానీ, అతడు మళ్ళీ మళ్ళీ తప్పించుకుని మధురకు వెళ్తూనే ఉంటాడు. ఇక్కడ సర్వరాయుడు ఈ విషయాన్ని జమీందార్కు వెల్లడించడానికి ఇష్టపడడు. ఎందుకంటే ఇది తన కొడుకు ప్రాణానికే ముప్పు కాబట్టి. అందువల్ల, చిన్నబాబు తనను విస్మరించేలా చేసేందుకు అతడి దృష్టిలో తనను తాను చవకబరచుకోవాలని అతను మధురను అభ్యర్థిస్తాడు. ఆమె అంగీకరించి అలాగే చేస్తుంది. ఈ బాధతో చిన్నబాబు తాగుబోతుగా మారిపోతాడు, దుఃఖంతో బాధపడుతున్న మధుర అనారోగ్యానికి గురవుతుంది. తరువాత, చిన్నబాబు నిజం తెలుసుకుని మధురను వివాహం చేసుకోవాలని నిర్ణయించుకుంటాడు. అది తెలుసుకుని కోపంతో ఉన్న జమీందారు వారిని చంపమని ఆదేశిస్తాడు. ఆ సమయంలో, సర్వరాయుడు వారికి పెళ్ళి చేసి ప్యాలెస్‌కు స్వాగతం పలుకుతాడు. వారి మొదటి రాత్రి సమయంలో, అతను వారిపై విష ప్రయోగం చేసానని చెబుతాడు. కానీ వాస్తవానికి, వాటిలో ఒక దానిని తండ్రికి ఇచ్చి మరొకటి తాను మింగేస్తాడు. చివరికి జమీందారు మరణిస్తాడు. చివరగా, సర్వరాయుడు ఈ జంటను ఆశీర్వదిస్తాడు. ప్రేమ కులానికీ వంశానికీ అతీతమైనదని చెబుతూ తుది శ్వాస విడుస్తాడు
పాటలు
కె.వి.మహదేవన్ సంగీతం సమకూర్చారు. SEA రికార్డ్స్ ఆడియో కంపెనీ వారు సంగీతాన్ని విడుదల చేసారు.
మూలాలు
వర్గం:అక్కినేని నాగేశ్వరరావు నటించిన సినిమాలు వర్గం:రామానాయుడు నిర్మించిన సినిమాలు వర్గం:రాజసులోచన నటించిన సినిమాలు వర్గం:అల్లు రామలింగయ్య నటించిన చిత్రాలు వర్గం:గుమ్మడి నటించిన చిత్రాలు వర్గం:సత్యనారాయణ నటించిన చిత్రాలు వర్గం:రమాప్రభ నటించిన చిత్రాలు వర్గం:దాసరి నారాయణరావు దర్శకత్వం వహించిన సినిమాలు వర్గం:నిర్మలమ్మ నటించిన సినిమాలు
యేలూరు
యేలూరు, కాకినాడ జిల్లా, ప్రత్తిపాడు మండలానికి చెందిన గ్రామం.ఇది మండల కేంద్రమైన ప్రత్తిపాడు నుండి 2 కి. మీ. దూరం లోను, సమీప పట్టణమైన పెద్దాపురం నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1279 ఇళ్లతో, 4509 జనాభాతో 779 హెక్టార్లలో విస్తరించి ఉంది. గ్రామంలో మగవారి సంఖ్య 2270, ఆడవారి సంఖ్య 2239. షెడ్యూల్డ్ కులాల సంఖ్య 1345 కాగా షెడ్యూల్డ్ తెగల సంఖ్య 11. గ్రామం యొక్క జనగణన లొకేషన్ కోడ్ 587308 .పిన్ కోడ్: 533432.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు ప్రత్తిపాడులో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ప్రత్తిపాడులోను, ఇంజనీరింగ్ కళాశాల దివిలిలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ కాకినాడలో ఉన్నాయి. సమీప వృత్తి విద్యా శిక్షణ పాఠశాల ప్రత్తిపాడులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు కాకినాడలోనూ ఉన్నాయి.
ప్రభుత్వ వైద్య సౌకర్యం
ఏలూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఏలూరులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సినిమా హాలు గ్రామం నుండి 5 కి.మీ.లోపు దూరంలో ఉంది. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 6 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ఏలూరులో భూ వినియోగం కింది విధంగా ఉంది:
నీటిపారుదల సౌకర్యాలు
ఏలూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఏలూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, చెరకు, అరటి
గొవిందపురం
గొవిందపురం శ్రీకాకుళం జిల్లా, లావేరు మండలం లోని గ్రామం. ఇది మండల కేంద్రమైన లావేరు నుండి 6 కి. మీ. దూరం లోను, సమీప పట్టణమైన శ్రీకాకుళం నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 346 ఇళ్లతో, 1264 జనాభాతో 258 హెక్టార్లలో విస్తరించి ఉంది. గ్రామంలో మగవారి సంఖ్య 647, ఆడవారి సంఖ్య 617. షెడ్యూల్డ్ కులాల సంఖ్య 185 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 581605 .పిన్ కోడ్: 532407.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు ఉన్నాయి. సమీప బాలబడి, ప్రాథమిక పాఠశాల లావేరులోను, ప్రాథమికోన్నత పాఠశాల వెంకటాపురంలోను, మాధ్యమిక పాఠశాల వెంకటాపురంలోనూ ఉన్నాయి. సమీప జూనియర్ కళాశాల లావేరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు శ్రీకాకుళంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ శ్రీకాకుళంలో ఉన్నాయి.
సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల శ్రీకాకుళంలో ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
నస్రత్ ఫతే అలీఖాన్
నస్రత్ ఫతే అలీఖాన్  ఒక సుప్రసిద్ద పాకిస్తానీ సంగీతకారుడు.
గొవిందపురం
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
నస్రత్ ఫతే అలీఖాన్
నేపధ్యము
ఫతే అలీ ఖాన్ 1948, అక్టోబరు 13న జన్మించాడు. ఖవ్వాలీ గాయకుడిగా ఆయన ప్రఖ్యాతి గాంచాడు. 49 ఏళ్ల వయసులో 1997, ఆగస్టు 17న గుండెపోటుతో కన్నుమూశాడు.
గొవిందపురం
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
నస్రత్ ఫతే అలీఖాన్
గూగుల్ నివాళి
2015 లో నస్రత్ ఫతే అలీఖాన్ కు ఇంటర్నెట్ సెర్చ్ దిగ్గజం గూగుల్ తనదైన శైలిలో నివాళి అర్పించింది. ఫతే అలీ ఖాన్ జయంతిని పురస్కరించుకుని ఆయన చిత్రాన్ని డూడుల్ గా పెట్టింది. తన బృందంతో కలిసి ఆయన కచేరీ చేస్తున్న చిత్రాన్ని పోస్ట్ చేసింది. ఫతే అలీ ఖాన్ తన్మయత్వంతో పాటుతున్నట్టుగా ఈ చిత్రంలో ఉంది. గానంలో లీనమై పైకి ఎత్తిన ఆయన ఎడమ చేతిని గూగుల్ లోని 'ఎల్ ' అక్షరానికి బదులుగా డూడుల్ లో చూపించింది.
గొవిందపురం
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, రైల్వే స్టేషన్ మొదలైనవి గ్రామానికి 5 నుండి 10 కి.మీ. దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
నస్రత్ ఫతే అలీఖాన్
బయటి లంకెలు
వర్గం:1948 జననాలు వర్గం:1997 మరణాలు వర్గం:పాకిస్తానీ గాయకులు వర్గం:తబలా విద్వాంసులు వర్గం:హార్మోనియం విద్వాంసులు వర్గం:పాకిస్తాన్ సంగీతకారులు
గొవిందపురం
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గొవిందపురంలో భూ వినియోగం కింది విధంగా ఉంది:
నీటిపారుదల సౌకర్యాలు
గొవిందపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గొవిందపురంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, శనగ
చిల్లర దేవుళ్ళు (నవల)
చిల్లరదేవుళ్ళు డా.దాశరథి రంగాచార్య రచించిన నవల. పూర్వపు నైజాం ప్రాంతంలోని తెలంగాణ పల్లెలో తెలంగాణ సాయుధ పోరాటానికి ముందు కాలాన్ని నవలలో చిత్రీకరించారు. ఇది కేంద్ర సాహిత్య అకాడమీ పురస్కారం పొందిన నవల.
నవల నేపథ్యం
తెలంగాణా సాయుధ పోరాటం నాటి స్థితిగతులు, ఆ కాలంలోని దారుణమైన బానిస పద్ధతులను సవివరంగా దాశరథి రంగాచార్యులు రచించిన నవలల్లో చిల్లర దేవుళ్లు మొదటి నవల. ఈ నవలల మాలికను రచయిత ప్రారంభించడానికి చారిత్రిక నేపథ్యం ఉంది.
వట్టికోట ఆళ్వారుస్వామి ప్రజల మనిషి, గంగు వంటి నవలల ద్వారా నాటి జీవన చిత్రణ చేయాలనే ప్రయత్నం ప్రారంభించారు. ఆ నవలల ప్రణాళిక పూర్తి కాకుండానే ఆళ్వారు స్వామి మరణించారు. సాయుధపోరాట యోధులుగా, సాహిత్యవేత్తలుగా ఆళ్వారుస్వామికీ, రంగాచార్యులకూ సాన్నిహిత్యం ఉండేది. పోరాటానికి పూర్వం, పోరాట కాలం, పోరాటం అనంతరం అనే విభజనతో నవలలు రాసి పోరాటాన్ని నవలలుగా రాసి అక్షరీకరించాలనీ, అది పోరాటంలో ప్రత్యక్షంగా పాల్గొన్న సాహిత్యవేత్తలపై ఉన్న సామాజిక బాధ్యత అనే అభిప్రాయాలను వారిద్దరూ పంచుకున్నవారే కావడంతో ఆళ్వారుస్వామి మరణానంతరం ఆ బాధ్యతను రంగాచార్యులు స్వీకరించారు. ఆ నవలా పరంపరలో తొలి నవలగా 1942వరకూ ఉన్న స్థితిగతులు "చిల్లర దేవుళ్లు"లో కనిపిస్తాయి.
నాణానికి మరోవైపు చూస్తే తెలంగాణ పోరాటం ముగిసిన దశాబ్దికి కొందరు నిజాం రాజును మహనీయునిగా, ఆ నిజాం రాజ్యస్థితిగతులను ఆదర్శరాజ్యానికి నమూనాగా పలు రాజకీయ కారణాల నేపథ్యంలో కీర్తించారనీ, ఆరోగ్యాన్ని నాశనం చేసుకుని, ప్రాణాన్ని లెక్కచేయక నిజాంను ఎదిరించిన తమకు ఆనాటి దుర్భర స్థితిగతుల్ని ఇలా అభివర్ణిస్తూంటే ఆవేశం వచ్చేదని రంగాచార్య ఒక సందర్భంలో పేర్కొన్నారు. నిజాం రాజ్యంలో బానిసల్లా జీవించిన ప్రజల స్థితిగతులను, మానప్రాణాలను దొరలు కబళించిన తీరును ఆ నేపథ్యంలో ప్రపంచమే ఆశ్చర్యపోయేలా సాగిన తెలంగాణా సాయుధపోరాటం, పోరాటానంతర స్థితిగతులు వంటివి భావితరాలకై అక్షరరూపంగా భద్రపరచదలిచిన ఆళ్వారుస్వామి ప్రణాళికను స్వీకరించినట్టు రచయిత తెలిపారు..
ఇతివృత్తం
చిల్లర దేవుళ్లు కథాకాలం 1936-42 ప్రాంతంలోనిది. కథాస్థలం తెలంగాణాలోని ఓ చిన్న పల్లెటూరు. నవల ప్రారంభంలో సారంగపాణి అనే సంగీత ఉపాధ్యాయుడు బతుకుతెరువు కోసం విజయవాడ నుంచి ఆ ఊరికి వస్తాడు. ఊరి నడుమ దేశ్‌ముఖ్ రామారెడ్డి గడీ ఉంటుంది. అది ఊరి మొత్తానికీ ఏకైక భవంతి కాగా కరణం వెంకట్రావుతో పాటుగా మరికొందరికి మాదిరి ఇళ్ళు ఉంటాయి. మిగతా ఊరందరివీ గుడిసెలు. నిజాం పాలనలో లభించిన విపరీతమైన అధికారాలతో దొర, కరణం ఊరిని పరిపాలిస్తూ ఉంటారు. సంగీతం పట్ల ఆసక్తి ఉన్న దొర పాణికి తన గడీలో ఆశ్రయమిస్తాడు. రోజూ పాణి పాట వింటూ, అతనికి ఊళ్ళో కరణం కూతురు తాయారుతో పాటుగా రెండు మూడు సంగీత పాఠాలు ఏర్పాటుచేస్తాడు.
పాణికి పోనుపోనూ ఊళ్ళో దొరది ఎదురులేని శాసనమని తెలుస్తుంది. చిన్న చిన్న తప్పులు చేసినా, తన అధికారాన్ని ఏమాత్రం తక్కువచేసినా దొర ఎలాంటి కఠినశిక్షలు విధిస్తాడో తెలుస్తూంటుంది. దొరకీ కరణానికి వైరం ఉన్నా జనాన్ని అణచివేయాల్సి వస్తే మాత్రం ఏకమైపోవడం కూడా చూస్తాడు. గడీలో ఆడబాపగా పనిచేస్తున్న వనజది వేశ్య కన్నా దారుణమైన జీవితం. ఐతే ఆమె సారంగపాణిని ప్రేమిస్తుంది. దొర కూతురు మంజరి, మరోవైపు కరణం కూతురు తాయారు కూడా అతనిపై మనసుపడతారు. తాయారు మరో అడుగు ముందుకువేసి తనను పెళ్ళిచేసుకుంటే తండ్రి కరణీకం ఇప్పిస్తాననీ, లేదంటే తీవ్రపరిణామాలు ఎదుర్కోవలసి వస్తుందనీ హెచ్చరిస్తుంది.
మరో వైపు భూతగాదాల్లో లంబాడీలను కరణం మోసం చేయగా ఆదుకోవాల్సిన పోలీసులు కరణానికి మద్దతుగా ప్రజలపైనే కాల్పులు జరుపుతారు. ఓ లంబాడీ స్త్రీపై అత్యాచారం చేయబోగా ఆత్మగౌరవంతో ఆ ప్రయత్నం నుంచి కాపాడుకునేందుకు పోలీసు అధికారిని చంపుతుంది. ఆ వెంటనే తానూ ఆత్మహత్య చేసుకుంటుంది. నిజాం మనుషులు కూలీలను బలవంతంగా ముస్లిం మతంలోకి మారిస్తే, ఆ తర్వాత అటు హిందువులూ కాలేక, ఇటు ముస్లిములుగానూ మనలేక పడే బాధలూ చిత్రీకరించింది. దొర బండి రోడ్డుపై వెళ్తూన్న సమయంలో బండికి ముందు మనిషి తప్పుకోమని అరుస్తూ పరుగులు పెట్టడం వంటివి చూపించారు. ఆ పనిచేసే మనిషి వెట్టిచాకిరీతో తిండి లేక ఎంత కునారిల్లిపోతాడో కూడా చిత్రించారు. నిజాం పాలనలో దెబ్బ తింటున్న తెలుగు భాషా సంస్కృతుల సముద్ధరణకు కంకణం కట్టిన మాడపాటి హనుమంతరావు కృషిని పాణి తెలుసుకోవడమూ నవలలో ఉంటుంది. ఈ నేపథ్యంలో కథ ఎలా మలుపులు తిరిగి చివరకు ఏమైందనేది మిగిలిన ఇతివృత్తం.
శైలి-శిల్పం
చిల్లరదేవుళ్ళు నవలను రాయడంలో రచయిత ఉద్దేశం సాయుధపోరాటానికి ముందున్న తెలంగాణా స్థితిగతులు చిత్రీకరించడం. అందుకే చివర్లో కొన్ని పాత్రల ప్రవర్తన సహజత్వానికి బాగా దూరంగా, కార్యకారణ సంబంధం లేకుండా ఉందని కొందరు విమర్శకులు అభిప్రాయపడ్డారు. చిల్లరదేవుళ్ళులో వ్యక్తుల సంభాషణలకు తెలంగాణా యాసనే ఉపయోగించినా, కథనాన్ని మాత్రం ఆనాటి శిష్టవ్యవహారికంలోనే నడిపించారు.
పాత్రలు
నవలలోని ముఖ్యమైన పాత్రలు ఇవి:
ఇవి కూడా చూడండి
వర్గం:తెలుగు పుస్తకాలు వర్గం:తెలుగు నవలలు
కారుమూరువారిపాలెం
కారుమూరువారిపాలెం బాపట్ల జిల్లా చుండూరు మండలానికి చెందిన రెవెన్యూయేతర గ్రామం.
గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
మూలాలు
వర్గం:ఆంధ్రప్రదేశ్ సీఆర్‌డీఏ గ్రామాలు వర్గం:చుండూరు మండలం లోని రెవిన్యూయేతర గ్రామాలు
దగ్గుబాటి రామానాయుడు
డాక్టర్ దగ్గుబాటి రామానాయుడు (జూన్ 6, 1936 - ఫిబ్రవరి 18, 2015) తెలుగు సినిమా నటుడు, ప్రముఖ నిర్మాత, భారత పార్లమెంటు మాజీ సభ్యుడు. ఇతను 1936వ సంవత్సరం జూన్ 6వ తేదీన ప్రకాశం జిల్లా కారంచేడులో జన్మించాడు. ఒకే వ్యక్తి శతాధిక చిత్రాలను నిర్మించి, ప్రపంచ రికార్డ్ సృష్టించిన నిర్మాతగా డి. రామానాయుడు గిన్నిస్‌ బుక్‌ ఆఫ్‌ వరల్డ్ రికార్డ్స్ లో చోటు సంపాదించాడు. మూవీ మోఘల్ గా ఈయన్ని అభివర్ణిస్తారు. అంతటితో ఆగకుండా నేటికీ నిర్మాతగా ఆయన కొనసాగుతూ వర్ధమాన నిర్మాతలకు స్ఫూర్తిగా నిలిచాడాయన. అంతేగాక తన సంపాదనలో ప్రధానభాగం సినిమా రంగానికే వెచ్చిస్తూ, స్టూడియో, ల్యాబ్‌, రికార్డింగ్‌ సదుపాయాలు, డిస్ట్రిబ్యూషన్‌, ఎగ్జిబిషన్‌, పోస్టర్స్ ప్రింటింగ్‌, గ్రాఫిక్‌ యూనిట్‌తో సహా సినిమా నిర్మాణానికి సంబంధించిన అన్ని సదుపాయాలను సమకూర్చడంతో పాటు పార్లమెంట్‌ సభ్యునిగానూ రాణించాడు. ఇతను 1999లో బాపట్ల నియోజకవర్గం నుండి తెలుగుదేశం పార్టీ అభ్యర్థిగా లోక్‌సభకు ఎన్నికైనాడు. 2004లో అదే స్థానం నుంచి పోటీచేసి ఓడిపోయాడు. 2010 సెప్టెంబరు 9న భారత ప్రభుత్వం నాయుడికి దాదాసాహెబ్ ఫాల్కే పురస్కారము ప్రకటించింది. 2015 ఫిబ్రవరి 18న హైదరాబాదులో కాన్సర్ వ్యాధితో బాధపడుతూ మరణించాడు.
వ్యక్తిగత జీవితం
దగ్గుబాటి రామానాయుడు, 1936వ సంవత్సరం జూన్ 6వ తేదీన ప్రకాశం జిల్లా కారంచేడులో ఒక రైతు కుటుంబంలో జన్మించాడు. తండ్రి వెంకటేశ్వర్లు. రామానాయుడుకి ఒక అక్క, చెల్లెలు. మూడేళ్ళ వయసులోనే తల్లి చనిపోయింది. పినతల్లి వద్ద గారాబంగా పెరిగాడు. ఒంగోలులోని డాక్టరు బి.బి.ఎల్.సూర్యనారాయణ అనే బంధువు ఇంట్లో వుంటూ ఎస్సేసేల్సి దాకా విద్యాబ్యాసం చేశాడు. సూర్యనారాయణను చూశాక తానూ కూడా డాక్టరు కావాలని కలలుకనేవాడు. బడి లేనప్పుడు కాంపౌండరు అవతారం ఎత్తేవాడు. విజయవాడలో లయోలా కాలేజి ఏర్పాటు కోసం రెండు లక్షల చందాలు వసులుచేసినందుకు కృతజ్ఞ్యతగా క్రైస్తవ మిషనరీలు మద్రాసులోని ఆంధ్రా లయోలా కాలేజిలో సీటు కొరకు సాయం చేసారు. ఎప్పుడూ కాలేజిలో జరిగే సాంస్కృతిక కార్యక్రమాల్లో, కబడ్డీ మైదానంలోనే కనిపించేవాడు. మొదటి సంవత్సరం పరీక్షలు తప్పడంతో, తండ్రి తీసుకువచ్చి చీరాల కళాశాలలో చేర్పించాడు. ఇక్కడ కాలేజి రాజకీయాలు తోడయాయి. రెండో సంవత్సరం పరీక్షలు కూడా తప్పాడు. రామానాయుడుకు మామ కూతురు రాజేశ్వరితో పెళ్ళి జరిగింది. పెళ్ళయిపోగానే ఆస్తి పంచివ్వమని తండ్రిని అడిగాడు కానీ తండ్రిమాట కాదనలేక మొదటి కొడుకు సురేష్ పుట్టేదాకా ఆస్తి విభజన వాయిదాపడింది. ఆతర్వాత, వందెకరాల పొలంతో సొంత సేద్యం మొదలుపెట్టాడు. వీరికి సురేష్, వెంకటేష్ ఇద్దరు కొడుకులు. పెద్ద కొడుకు పేరు మీద సురేష్ ప్రొడక్షన్స్ స్థాపించారు.
సినిమా జీవితం
కారంచేడులో 'నమ్మిన బంటు' షూటింగ్ లో ఎడ్లపందెం దృశ్యం చిత్రీకరణ జరిగేటప్పుడు, రామానాయుడు ఓ సీన్లో నటించాడు, హుషారుగా అటు ఇటు తిరుగుతుండగా సినిమావాళ్ళ దృష్టిని ఆకర్షించాడు. తిరిగి వెళ్తునప్పుడు 'మీరు సినిమాల్లోకి ఎందుకు కాకూడదు?' అని అక్కినేని అడికితే, ఊరు, వ్యవసాయం తప్పించి మరో ఆలోచన లేదని బధులు ఇచ్చాడు. ఇష్టం లేకున్నా రైసుమిల్లు వ్యాపారం మొదలు పెట్టాడు, ఓ రోజు హఠాత్తుగా సేల్స్-టాక్సవాళ్ళు వచ్చి, బిల్లులు రాయడములేదంటు రెండు లక్షల రూపాయలు జరిమానా విధించారు. దీనితో ఆ వ్యాపారం మిద విరక్తి వచ్చేసింది, మిల్లు ముసివేషి, ఊరు విడచి చెన్నపట్నం చేరుకున్నాడు. మహాబలిపురం రోడ్డులో పొలం కొన్నాడు, కాలక్షేపానికి రోజు తోడల్లుడితో కలిసి ఆంధ్ర కల్చరల్ అసోసియేషన్ కు వెళ్ళేవాడు. అక్కడే సినిమావాళ్ళతో పరిచయాలు అయ్యాయి. 'అనురాగం' చిత్ర నిర్మాతలు భాగస్వాముల కోసం ఎదురు చూస్తున్నామని కబురుపెట్టారు. రామానాయుడు తన తండ్రిని ఒప్పించి, దురలవాట్ల జోలికి వెళ్లనని మాటిచ్చాడు.జి.రామినీడు దర్శకత్వంలో 'అనురాగం' అనే చిత్రాన్ని నిర్మించి తొలి విజయాన్ని అందుకున్నారు. తన పెద్ద కుమారుడు సురేష్‌బాబు పేరున సురేష్ ప్రొడక్షన్స్ ప్రారంభించి 1964లో ఎన్టీఆర్ కథానాయకుడిగా 'రాముడు-భీముడు' చిత్రాన్ని నిర్మించి అఖండ విజయాన్ని అందుకున్నారు. అక్కినేని నాగేశ్వరరావు, ఆదుర్తి సుబ్బారావు, ఎస్వీ రంగారావు, గుమ్మడి వెంకటేశ్వరరావులతో ఎక్కువ సమయాన్ని గడిపేవారు. ఈ పరిచయాలతోనే ఆయనకు 'నమ్మిన బంటు' చిత్రంలో నటించే అవకాశం వచ్చింది. ఆ తర్వాత పలు వ్యాపారాలు చేసిన ఆయన మళ్లీ జి.రామినీడు దర్శకత్వంలో 'అనురాగం' అనే చిత్రాన్ని నిర్మించి తొలి విజయాన్ని అందుకున్నారు. తన పెద్ద కుమారుడు సురేష్‌బాబు పేరున సురేష్ ప్రొడక్షన్స్ ప్రారంభించి 1964లో ఎన్టీఆర్ కథానాయకుడిగా 'రాముడు-భీముడు' చిత్రాన్ని నిర్మించి అఖండ విజయాన్ని అందుకున్నారు. సినీ నిర్మాణ రంగంలో అడుగు ముందుకే వేశారు. అయితే ఆ తర్వాత విపరీతంగా నష్టాల పాలైన ఆయన 1971లో ప్రేమ్‌నగర్ చిత్రాన్ని నిర్మించారు.'ప్రేమనగర్' విడుదలై బాక్సాఫీస్ వద్ద ఘన విజయం సాధించింది. 21 మంది కొత్త దర్శకుల్ని, ఆరుగురు హీరోలను పరిచయం చేశారు
మరణం
2002-03 సమయంలో రామానాయుడికి ప్రోస్టేట్ గ్రంథి కాన్సర్ ఉన్నట్టు వైద్యులు నిర్ధారించడంతో కొన్నాళ్ళపాటు అమెరికాలో వైద్యం చేయించుకున్నారు. 2015 సమయంలో మళ్లీ సమస్య తలెత్తడంతో హైదరాబాద్, బెంగళూరు నగరాల్లో వైద్యులు చికిత్స చేశారు. చివరి సంవత్సరాల్లో క్యాన్సర్ వ్యాధితో బాధపడ్డ రామానాయుడు అదే వ్యాధి వల్ల 2015, ఫిబ్రవరి 18న హైదరాబాద్‌లో మరణించాడు.
ఫిల్మోగ్రఫీ
దగ్గుబాటి రామానాయుడు నిర్మించిన సినిమాలు పై లింకులోకి వెళ్లి పరిశీలించవచ్చును
మూలాలు
వర్గం:1936 జననాలు వర్గం:తెలుగు సినిమా నిర్మాతలు వర్గం:తెలుగు సినిమా నటులు వర్గం:13వ లోక్‌సభ సభ్యులు వర్గం:తెలుగుదేశం పార్టీ రాజకీయ నాయకులు వర్గం:దాదాసాహెబ్‌ ఫాల్కే అవార్డు గ్రహీతలు వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు వర్గం:2015 మరణాలు వర్గం:హిందీ సినిమా నిర్మాతలు వర్గం:దగ్గుబాటి వంశవృక్షం వర్గం:గిన్నిస్ బుక్‌లో స్థానం పొందిన భారతీయులు వర్గం:తెలుగు సినిమా పంపిణీదారులు వర్గం:ప్రకాశం జిల్లా సినిమా నిర్మాతలు వర్గం:ప్రకాశం జిల్లా రాజకీయ నాయకులు వర్గం:గుంటూరు జిల్లా నుండి ఎన్నికైన లోక్‌సభ సభ్యులు
వేపూరికోట
వేపూరికోట, అన్నమయ్య జిల్లా, ములకలచెరువు మండలానికి చెందిన గ్రామం.
ఇది మండల కేంద్రమైన ములకలచెరువు నుండి 9 కి. మీ. దూరం లోను, సమీప పట్టణమైన మదనపల్లె నుండి 33 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 735 ఇళ్లతో, 2974 జనాభాతో 1062 హెక్టార్లలో విస్తరించి ఉంది. గ్రామంలో మగవారి సంఖ్య 1503, ఆడవారి సంఖ్య 1471. షెడ్యూల్డ్ కులాల సంఖ్య 316 కాగా షెడ్యూల్డ్ తెగల సంఖ్య 13. గ్రామం యొక్క జనగణన లొకేషన్ కోడ్ 595612
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం చిత్తూరు జిల్లాలో, ఇదే మండలంలో ఉండేది.
గ్రామజనాభా
2001 భారత జనాభా లెక్కలు ప్రకారం ఈ గ్రామ జనాభా - మొత్తం 	2,614 - పురుషుల 	1,325 - స్త్రీలు 	1,269 - గృహాల సంఖ్య 	601
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి ఉన్నాయి. సమీప మాధ్యమిక పాఠశాల బూరకాయలకోటలో ఉంది. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, సమీప అనియత విద్యా కేంద్రం ములకలచెరువులోను, ఇంజనీరింగ్ కళాశాల, మేనేజిమెంటు కళాశాల అంగల్లులోనూ ఉన్నాయి. సమీప వైద్య కళాశాల తిరుపతి లోను, పాలీటెక్నిక్‌ బసినికొండలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు మదనపల్లె లోనూ ఉన్నాయి.
ప్రభుత్వ వైద్య సౌకర్యం
వేపూరికోటలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. రెండు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
వేపూరికోటలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ ఉంది. రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎం, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం గ్రామం నుండి 5 కి.మీ. లోపు దూరంలో ఉంది. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
వేపూరికోటలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వేపూరికోటలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, వరి, రామములగ
నిన్ను కోరి
నిన్ను కోరి 2017లో విడుదలైన ఒక తెలుగు ప్రేమకథా చిత్రం. నాని, ఆది పినిశెట్టి, నివేదా థామస్ ప్రధాన పాత్రల్లో నటించిన ఈ చిత్రానికి శివ నిర్వాణ దర్శకత్వం వహించగా, డివివి దానయ్య నిర్మించారు.
కథ
ఉమా మహేశ్వరరావు (నాని), విశాఖపట్నంలోని ఆంధ్ర యూనివర్సిటీలో పి. హెచ్. డీ చేసే ఒక కుర్రాడు. ప్రొఫెసర్ మూర్తి (తనికెళ్ళ భరణి) సాయంతో చదువుకునే ఆ కుర్రాడు గీతమ్స్ కాలేజ్ లో చదువుకునే పల్లవి (నివేదా థామస్) కి తొలుత డ్యాన్స్ మాస్టారుగా పరిచయమయ్యి, ఆ తర్వాత ప్రేమలో పడతాడు. పల్లవి ఉంటున్న ఇంట్లోనే పెంట్ హౌస్ లో అద్దెకు దిగుతాడు. అదే సమయంలో పల్లవి తండ్రి (మురళీ శర్మ) జీవితంలో సెటిల్ అవ్వని వాళ్లకు ఏ తండ్రీ తన కూతుర్ని ఇచ్చి పెళ్ళి చేయడు అని చెప్పిన మాటలతో.. ఎలాగైనా జీవితంలో సెటిల్ అయ్యాకే పెళ్ళి చేసుకుందామని పల్లవిని ఒప్పించే ప్రయత్నం చేస్తాడు.
తర్వాత తన పిహెచ్ డీ కోసం ఢిల్లీ వెళ్లిపోతాడు. అయితే, పల్లవి తన పేరెంట్స్ చూసిన అరుణ్ (ఆది పినిశెట్టి) ని పెళ్ళి చేసుకొని ఫారిన్ లో సెటిల్ అవుతుంది. అంతా మరిచిపోయి హాయిగా జీవిస్తున్న పల్లవికి ఒకానొక సందర్భంలో ఆమె వల్లే ఉమా మహేశ్వరరావు తన జీవితాన్ని నాశనం చేసుకున్నాడనే విషయం తెలుస్తుంది. ఆ విషయం తెలిసిన వెంటనే ఆమె అతన్ని వెతుక్కుంటూ వెళ్తుంది. ఉమా మహేశ్వరరావు, పల్లవి సుఖంగా లేదని బాధపడతాడు. కానీ అమె తను సుఖంగానే ఉన్నానని, అతను కూడా తమ జీవితంలో జరిగిన విషయాలు మరిచిపోయి పెళ్ళి చేసుకోవాలని కోరుతుంది. అయినా సరే అతను ఒప్పోకోడు. ఆ సమయంలో పల్లవి, ఉమా మహేశ్వరరావును ఒక 10 రోజులు తమ కుటుంబంతో గడపడానికి ఆహ్వానిస్తుంది. తమ జంట సంతోషంగానే ఉందనే విషయాన్ని అతను నమ్మడానికే ఈ ఆహ్వానమని అంటుంది. అలా అరుణ్, పల్లవి జంట ఉంటున్న ఇంటికి వచ్చిన ఉమామహేశ్వరరావు తొలుత ఆ జంట విడిపోవాలని కోరుకున్నా, ఆఖరికి వారి బంధాన్ని అర్ధం చేసుకోవడంతో కథ ముగుస్తుంది.
పురస్కారాలు
2017 సైమా అవార్డులు
మూలాలు
వర్గం:తెలుగు సినిమాలు వర్గం:2017 తెలుగు సినిమాలు వర్గం:తనికెళ్ళ భరణి చిత్రాలు
తమిళ భాష
thumb|బ్రహదేశ్వర ఆలయ స్తంభాలపై లిఖించిన తమిళ భాష తమిళం (தமிழ் = తమిళ్) ద్రావిడ కుటుంబానికి చెందిన ముఖ్య భాషలలో ఒకటి. ఇది చాలా పురాతనమైన భాష. దక్షిణ భారతదేశం, శ్రీలంక, సింగపూర్ లలో తమిళం ఎక్కువగా మాట్లాడతారు. ఇవే గాక ప్రపంచంలో వివిధ దేశాల్లో ఈ భాషని మాతృభాషగా కలిగిన తమిళులు స్థిరపడి ఉన్నారు.1996 లెక్కల ప్రకారం 7 కోట్ల 40 లక్షల మందికి పైగా ఈ భాషను ఉపయోగిస్తున్నారు. దక్షిణ భారతదేశంలో తెలుగు భాష తరువాత అత్యధికంగా మాట్లాడబడే భాష తమిళమే.ప్రపంచంలో అత్యధికంగా మాట్లాడబడే భాషల్లో తమిళం 19వ స్థానంలో ఉంది.
చరిత్ర
తమిళ భాషకి అత్యంత దగ్గర పోలికలు గల భాష మలయాళం అని చెప్పవచ్చును. తొమ్మిదవ శతాబ్దం వరకు తమిళ, మలయాళ భాషలు వేరువేరుగా గాక 'తమిళం' అనే ఒక భాషకు ఉపభాషల వలే ఉండేవి. పదమూడు-పదునాలుగు శతాబ్దాల కాలంలో ఈ రెండు భాషలు వేరు పడి ఉండవచ్ఛని భావన.
ఇరుళా, కైకడి, పేట్టాకుఱుంబా, షొలగ, యెరుకుల మొదలైనవి తమిళ భాషకి ఉప భాషలుగా వాడుకలో ఉన్నాయి.
మొట్టమొదటి తమిళ గ్రంథం రచన సా.శ..పూ.3వ శతాబ్దంలో జరిగినని ఆధారాలు ఉన్నాయి. 'సంగమ కాలం'గా పిలువబడే సా.శ..పూ.300 - సా.శ..300 మధ్య కాలంలో తమిళ భాషలో సుమారు 30,000 శిలా-లేఖనాలు వ్రాయబడ్డాయి.దక్షిణ ఆసియాలో ఇన్ని శిలా-లేఖనాలు వేరే ఏ భాషలోనూ లేకపోవటం విశేషం. సంగమకాలానికి చెందిన తమిళ సాహిత్యం తాళపత్రాల ద్వారా, మౌఖిక పునరావృత్తి ద్వారా శతాబ్ధాల కాలం నుంచి రక్షించబడుతూ ఇప్పటికీ లభ్యంగా ఉన్న గ్రంథాలు అనేకం ఉన్నాయి.
తమిళ భాష సాహిత్యాన్ని, వ్యాకరణ పరిణామ క్రమాన్ని బట్టి కాలాన్ని ఈ క్రింది విధంగా వర్గీకరించారు:
భక్తి సాహిత్య కాలంలో, మధ్య సాహిత్య కాలంలో పెద్ద సంఖ్యలో ఉత్తరాది భాషల పలు పదాలు తమిళంలో కలిసాయి. తరువాతి కాలంలో 'పరిధిమార్ కళైఞర్' (1870 - 1903), 'మరైమలై అడిగళ్' (1876-1950) మొదలైన సంస్కర్తలు ఈ పదాలను తమిళ భాషనుంచి తొలగించే ప్రయత్నం చేసారు. "స్వచ్ఛమైన తమిళ్" అనే నినాదం ఈ కాలంలో వెలువడింది.
తమిళం గురించి
కోయంబత్తూరులో జరిగిన ప్రపంచ ప్రాచీన తమిళ మహానాడు ఆమోదించిన తీర్మానాలపై ఆ రాష్ట్ర క్యాబినెట్ తీసుకున్ననిర్ణయాలు ఇవి:
ఇవి కూడా చూడండి
దేవకన్య (తమిళం )
వెలుపలి లంకెలు
వర్గం:ద్రావిడ భాషలు వర్గం:భారతీయ భాషలు
ప్రభుత్వేతర సంస్థ
ప్రభుత్వేతర సంస్థ (Non-governmental organization) అనగా ఒక సంస్థ ఇది ఒక ప్రభుత్వం ఒక భాగమో లేదా ఒక సంప్రదాయ లాభాపేక్ష వ్యాపారమో కాదు. ప్రభుత్వేతర సంస్థను ఆంగ్లంలో నాన్-గవర్నమెంటల్ ఆర్గనైజేషన్ (NGO) అంటారు. సాధారణంగా ఇది సాధారణ పౌరులచే ఏర్పాటు చేయబడుతుంది, నాన్-గవర్నమెంటల్ ఆర్గనైజేషన్‌లు ప్రభుత్వాల, ఫౌండేషన్స్‌ల, వ్యాపారాల, లేదా ప్రైవేటు వ్యక్తులచే నిధులను సేకరించవచ్చు. కొన్ని సంస్థలు పూర్తిగా లాంఛనప్రాయ నిధులను నివారించేందుకు స్వయంసేవకులచే ప్రాథమికంగా నడపబడుతున్నాయి. ప్రభుత్వేతర ఆర్గనైజేషన్లు ఆర్గనైజేషన్ల యొక్క అత్యంత వైవిధ్యభరితమైన సమూహాలుగా కార్యక్రమాల యొక్క విస్తృత పరిధిలో నిమగ్నమై ఉన్నాయి, ప్రపంచంలోని వేర్వేరు ప్రాంతాల్లో వేర్వేరు విధాలుగా ఉన్నాయి. కొన్ని ఉదార స్థితిని కలిగి ఉండవచ్చు, అయితే మరికొన్ని సామాజిక అవసరాల గుర్తింపు ఆధారంగా పన్ను మినహాయింపు కోసం నమోదయి ఉండవచ్చు. ఇతరత్రా రాజకీయ, మత లేదా ఇతర ఆసక్తి సమూహాలయ్యుండవచ్చు. యునైటెడ్ స్టేట్స్ లో నడుస్తున్న ప్రభుత్వేతర సంస్థల సంఖ్య 1.5 మిలియన్లని అంచనా. రష్యా 277,000 ఎన్‌జిఓలను కలిగి ఉన్నది. ఆరువందల భారతీయులకు ఒక ఎన్‌జిఓ చొప్పున భారతదేశం 2009లో 2 మిలియన్ల ఎన్‌జిఓలను కలిగి ఉన్నట్లు అంచనా, భారతదేశంలో ప్రాథమిక పాఠశాలలు, ప్రాథమిక ఆరోగ్య కేంద్రాలు అనేకం.
మూలాలు
వర్గం:సంస్థలు
రెండవ ప్రపంచ యుద్ధం - అక్షరాజ్యాల ముందంజ
ప్రధాన వ్యాసం: రెండవ ప్రపంచ యుద్ధం
పశ్చిమ ఐరోపాలో బ్రిటిష్ సేనలు మొహరించాయి, కానీ రెండు పక్షాలూ కాల్పులకు దిగకుండా సహనం వహించాయి. ఏప్రిల్ నెలలో జెర్మనీ డెన్మార్క్, నార్వేలపై దాడి చేసింది. డెన్మార్క్ వెంటనే లొంగిపోయింది కానీ నార్వే మిత్ర రాజ్యాల సహకారంతో రెండు నెలలపాటు ప్రతిఘటించి చివరకు లొంగిపోయింది. నార్వేలో ఓటమి కారణంగా నెవిల్ ఛాంబర్లేన్ బ్రిటన్ ప్రధాన మంత్రి పదవి నుండి దిగిపోవలసి వచ్చింది.
1940 మే 10న విన్ స్టన్ చర్చిల్ బ్రిటన్ కొత్త ప్రధానిగా ప్రమాణ స్వీకారం చేశాడు. అదే రోజు జెర్మనీ ఫ్రాన్స్, బెల్జియం, నెదర్లాండ్స్, లక్సెంబర్గ్ లపై మెరుపు దాడి చేసింది. ఆ నెలాఖరుకల్లా బ్రిటిష్ సైన్యాలు ఐరోపా ప్రధాన భూభాగం నుండి తరిమివేయబడ్డాయి. వారి భారీ యుద్ధ సామాగ్రి కూడా చాలా వరకు జెర్మనీ వశమైంది. జూన్ మొదట్లో ఇటలీ కూడా ఫ్రాన్స్, ఇంగ్లాండ్ లపై యుద్ధం ప్రకటించి వెను వెంటనే దాడులు మొదలు పెట్టింది. జూన్ 14న ఫ్రెంచ్ రాజధాని ప్యారిస్ జెర్మనీ వశమయింది. జూన్ 22న ఫ్రాన్స్ అక్ష రాజ్యాలకు లొంగిపోయింది. ఫ్రాన్స్ను ఇటలీ, జెర్మనీ రెండు భాగాలుగా చేసి తలో భాగాన్నీ తమ అధీనంలో ఉంచుకున్నాయి.
ఫ్రాన్స్ లొంగుబాటుతో అక్షరాజ్యాలకు మరింత ధైర్యం వచ్చింది. తొలుత బ్రిటన్ ఆకాశ మార్గాలపై పట్టు సాధించి తద్వారా బ్రిటన్ పై పూర్తి స్థాయిలో ఆక్రమణ మొదలు పెట్టే దిశగా జెర్మనీ వ్యూహాలు సాగాయి. ఆ దిశలో మొదటగా జెర్మనీ బ్రిటిష్ నౌకా దళంపై గురిపెట్టింది. బ్రిటిష్ యుద్ధ నౌకలు అట్లాంటిక్ మహా సముద్రంలో దూర దూరంగా విస్తరించి ఉండటంతో వాటిపై జెర్మనీ యు-బోట్లతో చేసిన దాడులు మొదట్లో బాగానే విజయవంతమయ్యాయి. ఈ క్రమంలో జెర్మనీ బ్రిటిష్ వాణిజ్య నౌకలపై కూడా దాడులు చేసింది. మధ్యధరా సముద్రంలో ఇటలీ కూడా బ్రిటిష్ నౌకలపై దాడులు మొదలు పెట్టింది. ఈ దాడుల్లో ఇటలీ పెద్దగా పురోగతి సాధించక పోయినా, సెప్టెంబరు నాటికి బ్రిటన్ అధీనంలోని ఈజిప్ట్ లోకి కొద్దిగా చొచ్చుకుపోగలిగింది. ఆసియాలో, జపాన్ ఉత్తరచైనాలోని చాలా సైనిక స్థావరాలను వశపరచుకుంది.
ఈ కాలంలో అమెరికా మిత్ర రాజ్యాలకు పరోక్షంగా సాయపడిందికానీ ప్రత్యక్షంగా యుద్ధంలోకి దిగలేదు. ఆ దిశగా, 1939 నవంబరులో, అమెరికా అప్పటిదాకా అవలంబించిన తటస్థ విధానానాన్ని విడనాడి మిత్రరాజ్యాలకు అవసరమైన యుద్ధ పరికరాలను అమ్మటానికి వీలుగా ఒక శాసనం చేసింది. 1940 సెప్టెంబరులో బ్రిటన్ కు తమ యుద్ధనౌకలను అమ్మటానికి అమెరికా అంగీకరించింది. అదే క్రమంలో జపాన్ కు చమురు, ఇనుము వంటి ఉత్పత్తుల ఎగుమతులపై అమెరికా ఆంక్షలు విధించింది. అమెరికా తీసుకున్న ఈ చర్యలు ప్రధానంగా అప్పుడప్పుడే కుదుటపడుతున్న తమ ఆర్థిక వ్యవస్థకు తోడ్పాటునందించటానికే కావటం గమనార్హం.
సెప్టెంబరు మాసాంతంలో జెర్మనీ, జపాన్, ఇటలీలు అధికారికంగా అక్ష రాజ్య కూటమిగా రూపొందుతూ ఆ మేరకు ఒక ఒప్పందం చేసుకున్నాయి. ఈ ఒప్పందం ప్రకారం అక్ష రాజ్యాలలో ఏ ఒకరిపైన దాడి చేసినా ఆ దేశాన్ని ఈ మూడు దేశాలకూ శత్రువుగానే పరిగణిస్తారు. ఈ ఒప్పందం ప్రధాన ఉద్దేశం పరోక్షంగా అమెరికాను హెచ్చరించటమే.